આ પ્રદર્શનનું ઉદ્દઘાટન મ્યુનિસિપલ કમિશનર બંછાનિધી પાનીના હસ્તે 18મીને મંગળવારે સવારે 10 કલાકે કરવામાં આવશે. જ્યારે કાર્યક્રમના મુખ્ય અતિથિ વિશેષ તરીકે ગુજરાત ભાજપના પ્રવકતા રાજુભાઇ ધ્રુવ ઉપસ્થિત રહેશે. આ કલા પ્રદર્શનમાં કલાકારોની આગવી મૌલિક કૃતિઓ વાજબી કિંમતે સામાન્ય જનતાના સંગ્રહમાં સ્થાન પામે તે હેતુથી વેચાણ કરાશે. વેચાણથી પ્રાપ્ત તમામ રકમ કેરાલા રાહત ફંડમાં જમા કરવામાં આવશે. શહેરની કલાપ્રિય જનતા, કલારસિકો તથા સંસ્થાઓને પૂરગ્રસ્તોને મદદરૂપ થવાના આ ભગીરથ કાર્યમાં સાથ આપવા તથા પ્રદર્શન નિહાળવા જણાવાયું છે.